**Ministru kabineta noteikumu projekta „Valsts robežsardzes sniegto maksas pakalpojumu cenrādis”**

**sākotnējās ietekmes novērtējuma ziņojums**

**(anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | *Euro* ieviešanas kārtības likuma 30.panta pirmā daļa, Ministra kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunkts un Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.1 pasākums. |
| 2. | Pašreizējā situācija un problēmas | Ministru kabineta 2013.gada 23.aprīļa noteikumi Nr.224 „Valsts robežsardzes sniegto maksas pakalpojumu cenrādis” nosaka Valsts robežsardzes sniegto maksas pakalpojumu cenu latos.  Ņemot vērā to, ka, atbilstoši Ministru kabineta 2012.gada 27.jūnija rīkojuma Nr.282 „Par ”Koncepciju par normatīvo aktu sakārtošanu saistībā ar eiro ieviešanu Latvijā”” 1.1.2.apakšpunktam normatīvos aktus, kuros minētas latos izteiktas naudas summas, kas jākonvertē uz *euro*, ir jāgroza līdz 2014.gada 1.janvārim ir nepieciešams izstrādāt jaunus Ministru kabineta noteikumus par Valsts robežsardzes sniegtajiem maksas pakalpojumiem, nodrošinot tiesību akta pielāgošanu *euro* ieviešanai. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir pielāgot Ministru kabineta 2013.gada 23.aprīļa noteikumus Nr.224 „Valsts robežsardzes sniegto maksas pakalpojumu cenrādis” *euro* ieviešanai, t.i., konvertēt Valsts robežsardzes sniegto pakalpojumu cenas no latiem uz *euro* atbilstoši *Euro* ieviešanas kārtības likuma 6.pantā atrunātajam principam, kas balstīts uz Eiropas Savienības Padomes noteikto valūtas maiņas kursu un matemātiskās noapaļošanas principiem. Aprēķins veikts, izmantojot kursu EUR 1 = LVL 0,702804. Grozītās tiesību normas *euro* valūtā nav personām nelabvēlīgākas par sākotnējo tiesību normu latos un nerada negatīvu ietekmi uz valsts budžetu.  Projektā noteikts, ka projekts stājas spēkā *euro* ieviešanas dienā. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. | Cita informācija | Projekts tiks virzīts pēc saskaņošanas tālāk tikai tad, kad Eiropas Savienības Padomē tiks pieņemts lēmums par izņēmuma statusa atcelšanu Latvijas Republikai saskaņā ar  Līguma par Eiropas Savienības darbību 140.panta 2.punktu.  Saskaņā ar *Euro* ieviešanas kārtības likuma 13.panta pirmo daļu preču un pakalpojumu cenu paralēlās atspoguļošanas periods sākas trīs mēnešus pirms euro ieviešanas dienas, tādēļ šim projektam ir jābūt izskatītam Ministru kabinetā un publicētam oficiālajā izdevumā „Latvijas Vēstnesis” līdz 2013.gada 1.oktobrim. |

Anotācijas II, III, IV, V, VI un VII sadaļa –projekts šīs jomas neskar.

Iekšlietu ministrs R. Kozlovskis

Vīza: valsts sekretāre I.Pētersone-Godmane

14.06.2013. 10:14

385

I.Skirusa

67075663, ieva.skirusa@rs.gov.lv